കല്യാണ് സിംഗിന്റെ ഭൗതിക ശരീരത്തില് ദേശീയ പതാകയ്ക്ക് മുകളില് ബിജെപി പതാക വിവാദം അന്തരിച്ച ഉത്തര്പ്രദേശ് മുന് മുഖ്യമന്ത്രി കല്യാണ് സിംഗിന്റെ ഭൗതിക ശരീരത്തിന് മുകളില് പുതപ്പിച്ച ദേശീയ പതാകയ്ക്ക് മുകളില് ബിജെപി പതാക വിരിച്ചത് വിവാദത്തില്. ബി ജെ പി നേതാക്കള് ദേശീയ പതാകയെ അപമാനിച്ചുവെന്ന വിമര്ശനവുമായി പ്രതിപക്ഷം രംഗത്തെത്തി. ദേശീയ പതാകയ്ക്ക് മുകളില് പാര്ട്ടി പതാകയിടുന്നത് ശരിയാണോയെന്ന് യൂത്ത് കോണ്ഗ്രസ് അധ്യക്ഷന് ബി.വി ശ്രീനിവാസ് ചോദിച്ചു. ദേശീയ പതാകയെ അപമാനിക്കുന്നത് ഇന്ത്യ സഹിക്കില്ലെന്ന് യൂത്ത് കോണ്ഗ്രസ് ഔദ്യോഗിക ട്വിറ്റര് ഹാന്ഡില് ട്വീറ്റ് ചെയ്തു.The post കല്യാണ് സിംഗിന്റെ ഭൗതിക ശരീരത്തില് ദേശീയ പതാകയ്ക്ക് മുകളില് ബിജെപി പതാക വിവാദം first appeared on MalayalamExpressOnline.